text: Brand i kendt grill var påsat
  14 februar 2012 kl. 07.37
  Branden i Sjørens Rast på Viborg landevej i Lindved var påsat. Det afslører politiets undersøgelser.
  Kort før årsskiftet blev Sjørens Rast på Viborg landevej ved Lindved udenfor Vejle raseret af en brand.
  Den var påsat, siger politiet nu, efter de tekniske undersøgelser er afsluttet.
  - Der er fundet to arnesteder til branden, og det er baggrunden for vores konklusion, siger vicepolitikommissær Lars Peter Madsen til Horsens Folkeblad.
  Branden raserede fuldstændigt grillen.
  Grillen er fra -67, og er bl.a. kendt som et populært spisested for lastbilchauffører.
  